CELEX: 62015CN0624
Language: hu
Date: 2015-11-23 00:00:00
Title: C-624/15. sz. ügy: A Vilniaus apygardos administracinis teismas (Litvánia) által 2015. november 23-án benyújtott előzetes döntéshozatal iránti kérelem – Litdana UAB kontra Valstybinė mokesčių inspekcija prie Lietuvos Respublikos finansų ministerijos.

8.2.2016   
            
            
               HU
            
            
               Az Európai Unió Hivatalos Lapja
            
            
               C 48/19
            
         A Vilniaus apygardos administracinis teismas (Litvánia) által 2015. november 23-án benyújtott előzetes döntéshozatal iránti kérelem – Litdana UAB kontra Valstybinė mokesčių inspekcija prie Lietuvos Respublikos finansų ministerijos.
   (C-624/15. sz. ügy)
   (2016/C 048/26)
   Az eljárás nyelve: litván
   
      A kérdést előterjesztő bíróság
   
   Vilniaus apygardos administracinis teismas
   
      Az alapeljárás felei
   
   
      Felperes: Litdana UAB
   
      Alperes: Valstybinė mokesčių inspekcija prie Lietuvos Respublikos finansų ministerijos
   
      Az előzetes döntéshozatalra előterjesztett kérdések
   
   
               1)
            
            
               A 2006/112 irányelv (1) 314. cikkének a) pontja és 226. cikkének 11. pontja, valamint ezen irányelv 314. cikkének d) pontja és 226. cikkének 14. pontja alapján megengedett-e az e szabályokon alapuló olyan nemzeti szabályozás és/vagy nemzeti gyakorlat, amely megakadályozza, hogy valamely adóalany az árrés adóztatására vonatkozó héaszabályozást alkalmazza, mivel az adóhatóság által lefolytatott adóellenőrzés során kiderül, hogy az értékesített termékekre vonatkozó héaszámlákon az árrés adóztatására vonatkozó héaszabályozás alkalmazását és/vagy a héamentességet illetően téves információkat/adatokat tüntettek fel, azonban erről az adóalany nem tudott és nem is tudhatott?
            
         
               2)
            
            
               A 2006/112 irányelv 314. cikkét úgy kell-e érteni és értelmezni, hogy annak ellenére, hogy a héaszámlán az szerepel, hogy a termékek héamentesek (a 2006/112 irányelv 226. cikkének 11. pontja), és/vagy az, hogy az eladó a termékek értékesítése érdekében az árrés adóztatására vonatkozó szabályozást alkalmazta (a 2006/112 irányelv 226. cikkének 14. pontja), az adóalany csak akkor szerez jogot az árrés adóztatására vonatkozó héaszabályozás alkalmazására, ha a termékek értékesítője az árrés adóztatására vonatkozó szabályozást ténylegesen alkalmazza, és megfelelően teljesíti a héafizetés körében fennálló kötelezettségeit (saját államában héát fizet az árrése után)?
            
         
      (1)  A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.).